ПРОТОКОЛ № 8
от заседание на Комисия по правни въпроси 
на Висшия съдебен съвет,
проведено на 18 февруари 2013 г.

Днес, 18 февруари 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							СВЕТЛА ПЕТКОВА
							НЕЗАБРАВКА СТОЕВА
							КАРОЛИНА НЕДЕЛЧЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна”.

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Напомнително, относно изпратен изпълнителен лист, издаден по НОХД № 238/2012 г. на Военен съд – София, изпратен за упражняване на правата на взискател по реда на ГПК.

	По дневния ред

1.ОТНОСНО: Проект на Процедурни правила за избор на административни ръководители на органите на съдебната власт по чл. 167, ал. 1, т. 2 – 4 от ЗСВ.

След проведените дебати, разисквания и обсъждане на постъпилите предложения от органите на съдебната власт по проекта на Правилата
 
КОМИСИЯТА ПО ПРАВНИ ВЪПРОСИ
Р Е Ш И:
	
1.1. Приема проект на Правила за избор на административни ръководители на органите на съдебната власт по чл. 167, ал. 1, т. 2 – 4 от ЗСВ.
1.2. Проектът на Правилата да се предостави на членовете на Гражданския съвет към ВСС за съвместно обсъждане. 

2.ОТНОСНО: Писмо от Владимира Янева – председател на Софийски градски съд, във връзка с решение на комисията по протокол № 38/29.11.2012 г., относно съдебните разноски, присъдени в полза на държавата, по влезли в сила съдебни актове. 
Приложение: Писмо № 11-06-083/8.02.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

3.ОТНОСНО: Становище от Районен съд – Благоевград за предприетите действия по обезпечаване събирането на присъдени държавни разноски в полза на съда, препратено от комисия „Бюджет и финанси” към ВСС.
Приложение: Извлечение от протокол № 6/6.02.2013 г. на КБФ към ВСС, писмо № 11-07-1680/12/30.01.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

4.ОТНОСНО: Писмо от Национално сдружение „Будители-следовници”, срещу разпоредбата на чл. 284, ал.2 от ГПК. 
Приложение: Писмо № 96-00-032/7.02.2013 г. 

  След като разгледа и обсъди изложеното в писмото от НС „Будители-следовници”, комисията констатира, че същото е изпратена до компетентните органи, които имат законодателна инициатива, поради което
Р Е Ш И:

Приема за сведение писмото от НС „Будители-следовници„. 

5.ОТНОСНО: Становище от Националния институт на правосъдието, относно повдигнати въпроси от Управляващия орган на ОПАК, свързани с разясненията към Методиката за определяне, изплащане и възстановяване на разходите за възнаграждения на служителите в администрацията на централните и териториалните органи на изпълнителната власт, администрацията на органите на местното самоуправление и администрацията на органите на съдебната власт за управление и изпълнение на проекти и за участие в оценка на проектни предложения по оперативните програми, съфинансирани от Структурните фондове и Кохезионния фонд на ЕС, препратено от комисия „Международна дейност” към ВСС.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение становището от Националния институт на правосъдието, тъй като същото е разгледано от комисия „Бюджет и финанси” към ВСС, която е компетентна да вземе решение, по поставените финансови въпроси.

6.ОТНОСНО: Становище от Районен съд – Благоевград по проекта на Правила за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи. 

КОМИСИЯТА ПО ПРАВНИ ВЪПРОСИ
Р Е Ш И:

Становището от Районен съд – Благоевград е изпратено след срока за обсъждане и не е съобразено с последния проект на Правилата, поради което го оставя без разглеждане.

	Допълнителна точка

1.ОТНОСНО: Напомнително, относно изпратен изпълнителен лист, издаден по НОХД № 238/2012 г. на Военен съд – София, изпратен за упражняване на правата на взискател по реда на ГПК.

КОМИСИЯТА ПО ПРАВНИ ВЪПРОСИ
Р Е Ш И:

Прилага писмото към преписката за разглеждане, след приемане на принципно решение по въпроса за събиране на разноските, представляващи частни публични вземания.

18 .02.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА